Ella Marie Hætta Isaksen

Ella Marie Hætta Isaksen (født 1998) er en samisk musiker, skuespiller og aktivist. I 2016 vant Isaksen Sámi Grand Prix med sin selvskrevne sang «Luoddaearru» og i 2017 vant hun Liet International med samme sang.NRK Sápmi 19. april 2017. Liet-vinneren: – Kulturskolen formet meg for scenen. Besøk 20. april 2017. I 2017 var Isaksen med på å starte bandet ISÁK.Ságat 26. mars 2017. Isaksen med nytt band (krever innlogging). Besøkt 20. april 2017. I oktober 2018 vant hun NRK-programmet Stjernekamp.NRK Sápmi 6. juni 2018 Samisk artist med i «Stjernekamp»

I 2015 var hun fylkesleder i miljøvernorganisasjonen Natur og Ungdom (NU), og ble ansatt som kampanjesekretær høsten 2017. Hun ble valgt inn i NUs sentralstyre i januar 2018, hvor hun satt i et halvår.

I 2019 mottok hun Brobyggerprisen fra Norske kirkeakademier. og i 2023 ble hun tildelt Fritt Ords honnør «for hennes innsats for minoritetsvern og samiske urfolksrettigheter».
Hun spilte hovedrollen i filmen Ellos eatnu – La elva leve fra 2022. Filmen er basert på de virkelige hendelsene fra Alta-aksjonen og kampen for samiske rettigheter i slutten av 1970-årene. For filmen ble hun kåret til beste skuespiller under utdelingen av Filmkritikerprisen i 2024.

Hun bidro med tekst til Mari Boines album Alva fra 2024, og ble for det nominert til Edvard-prisen 2025 i klassen tekst sammen med Boine, Rauni Magga Lukkari, Karen Anne Buljo og Rawdna Carita Eira.

 Fosen-saken 
Isaksen var talsperson for aktivistene under demonstrasjonene i Oslo 23. februar–3. mars 2023 i forbindelse med at det var 500 dager siden dommen i Høyesterett i Fosen-saken. 8. mars 2023 fikk hun Fritt Ords honnør. Fritt Ords styreleder Grete Brochmann sa blant annet «Isaksen [har] stått sentralt ved å forene kultur, aktivisme og arbeid for minoritetsvern og urfolksretter på måter som har nådd svært mange. Hun har satt i gang viktige samfunnsdebatter og refleksjonsprosesser». I september samme år ble hun kåret til Årets bylarmer under by:Larm for sin evne til å bruke oppmerksomheten som musiker på andre saker. Hun ble tildelt Áillohaš musikkpris i 2024, både for sin bruk av samisk musikk og joik, og for sin innsats i Fosen-saken.

 Rettssak mot aksjonistene 
I ettertid ble 18 aksjonister, inkludert Hætta Isaksen, bøtelagt for okkupasjonen av Olje- og energidepartementet, blokkeringen av Finansdepartementet og Keysers gate 6. Aksjonistene måtte møte i retten da de nektet å vedta bøtene. I april 2024 ble alle aksjonistene frikjent i Oslo tingrett, der retten la særlig vekt på at demonstrasjonen rettet seg mot et statlig menneskerettighetsbrudd som var fastslått i en høyesterettsdom.

 Bibliografi 


 Referanser 

 Eksterne lenker 









Kategori:Samiske musikere
Kategori:Vinnere av Sámi Grand Prix
Kategori:Deltakere i Stjernekamp
Kategori:Personer fra Tana kommune
Kategori:Vinnere av Áillohaš musikkpris
Kategori:Samiske menneskerettighetsaktivister